	

           Na temelju članka 10. stavak 1. i 2. Zakona o savjetima mladih („Narodne novine“ broj 41/14 i 83/23) i članka 7. Odluke o osnivanju Savjeta mladih Općine Trnovec Bartolovečki („Službeni vjesnik Varaždinske županije“ broj 29/24), Općinsko vijeće Općine Trnovec Bartolovečki, objavljuje


IV. JAVNI POZIV
za isticanje kandidatura za izbor članova  Savjeta mladih Općine Trnovec Bartolovečki


I.
	Pokreće se postupak izbora članova Savjeta mladih Općine Trnovec Bartolovečki (u daljnjem tekstu: Savjet).

II.
	Članove Savjeta bira Općinsko vijeće Općine Trnovec Bartolovečki.

III.
	Kandidature za članove Savjeta temeljem javnog poziva za isticanje kandidatura ističu udruge koje su sukladno statutu ciljano i prema djelatnostima opredijeljene za rad s mladima i za mlade, udruge nacionalnih manjina u Republici Hrvatskoj, učenička vijeća, studentski zborovi, pomladci političkih stranaka, sindikalne ili strukovne organizacije u Republici Hrvatskoj te neformalne skupine mladih (skupina od najmanje 10 mladih) koji djeluju na području Općine Trnovec Bartolovečki.  
	U trenutku podnošenja kandidature za članstvo u Savjet,  kandidati moraju biti u dobi od navršenih petnaest (15) do navršenih trideset (30) godina života sa prebivalištem ili boravištem na području Općine Trnovec Bartolovečki.
            Savjet ima  tri (3) članova uključujući predsjednika i zamjenika predsjednika.  
            Osoba ne može istodobno biti član Savjeta i član Općinskog vijeća.
            Novoizabranim članovima mandat počinje danom konstituiranja Savjeta i traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Općinskog vijeća Općine Trnovec Bartolovečki sukladno odredbama zakona kojim se uređuje lokalna i područna (regionalna) samouprava. 

IV.
	Prijedlozi ovlaštenih predlagatelja iz točke III. obavezno sadrže:
· naziv i sjedište ovlaštenog predlagatelja,
· podatke o kandidaturi (ime i prezime, datum i godina rođenja, prebivalište ili boravište – fotokopija osobne iskaznice ili prijave boravišta),
· obrazloženje prijedloga koji sadrži podatke o kandidatu, a koji se odnose na stečenu stručnu spremu, zanimanje, obrazovanje koje je u tijeku, dosadašnjem radnom iskustvu, dosadašnjim aktivnostima i interesima, motivima kandidiranja i drugim podacima za koje predlagatelj smatra da su od značaja za kandidiranje.
Pisani i obrazloženi prijedlozi ovlaštenih predlagatelja iz točke III. zajedno sa potpisanim Izjavama o prihvaćanju kandidature svakog pojedinog kandidata u zatvorenoj omotnici dostavljaju se:
· osobno u pisarnicu Općine Trnovec Bartolovečki  ili poštom na adresu 
· Općina Trnovec Bartolovečki, Trnovec, Bartolovečka ulica 76, 42202 TRNOVEC BARTOLOVEČKI
 s naznakom „Prijedlog kandidata za izbor članova  Savjeta mladih Općine Trnovec Bartolovečki“.
	Prijedlog kandidata koji je nepravovremen, nepotpun ili nepravilno sastavljen neće se razmatrati.


V.
	Rok za dostavu prijedloga je 15 dana od dana objave ovog javnog poziva  na mrežnim stranicama Općine Trnovec Bartolovečki.
                                                     
VI.
	Povjerenstvo za izbor i imenovanje Općine Trnovec Bartolovečki izvršit će provjeru formalnih uvjeta prijavljenih kandidata u roku od 10 dana od dana isteka roka za podnošenje prijava.
	Izvješće o provjeri formalnih uvjeta, te utvrđivanju popisa važećih kandidatura, Povjerenstvo za izbor i imenovanje sastavit će u roku 15 dana od isteka roka za podnošenje prijava. 
	Izvješće iz stavka 2. ove točke dostavlja se Općinskom vijeću i objavljuje se na mrežnim stranicama Općine Trnovec Bartolovečki.

VII.
	Općinsko vijeće Općine Trnovec Bartolovečki na prvoj sjednici nakon objave popisa važećih kandidatura raspravlja izvješće o provjeri formalnih uvjeta.                                     
Nakon rasprave o izvješću o provjeri formalnih uvjeta, Općinsko vijeće s popisa važećih kandidatura javnim glasovanjem bira članove Savjeta.

VIII.
Sve dodatne obavijesti u svezi ovog Javnog poziva te obrasci  dostupni su na službenoj mrežnoj stranici Općine Trnovec Bartolovečki na http://www.trnovec-bartolovecki.hr/. 

